Aga kutsealaseid oskusi paistis tal meistrijagu olevat. Assistent Lampland võttis kinnitusvannist teise plaadi ning lülitas korraks sisse valguse, et paremini näha. Kui ilmselgelt tõusis ümbruse ebamäärasest hallusest esile lõunapooluse jäämüts! Veelgi selgemalt kui esimesel plaadil paistsid kanalite jooned, ning näe, mõistatuslik hulkuv laik oli ka «kohal». Vaevalt jõudis mr. Lampland plaadi lambile lähemale tõsta, et paremini näha, kui valgus järsku kustus.